**ชื่อเรื่อง** : การพัฒนาชุดกิจกรรมการเรียนรู้แบบร่วมมือ เรื่อง โปรแกรม นำเสนองาน เสริมสร้างวินัย สำหรับนักเรียนชั้นประถมศึกษาปีที่ 6

**ชื่อผู้วิจัย** : นางภัทร์ชลิกา น้อยศิริ

**ปีที่ศึกษา** : 2558

**บทคัดย่อ**

การวิจัยครั้งนี้มีวัตถุประสงค์เพื่อพัฒนาชุดกิจกรรม หาประสิทธิภาพ ศึกษาพฤติกรรม ความมีวินัยของนักเรียน เปรียบเทียบผลสัมฤทธิ์ทางการเรียนก่อนเรียนและหลังเรียน และศึกษาความพึงพอใจของนักเรียนที่มีต่อชุดกิจกรรมการเรียนรู้แบบร่วมมือ เรื่อง โปรแกรมนำเสนองาน เสริมสร้างวินัย สำหรับนักเรียนชั้นประถมศึกษาปีที่ 6 ประชากรได้แก่ นักเรียนชั้นประถมศึกษา ปีที่ 6 โรงเรียนอนุบาลอุตรดิตถ์ กลุ่มตัวอย่างใช้วิธีการเลือกแบบเจาะจงได้จำนวน ทั้งสิ้น 42 คน เครื่องมือที่ใช้ในการวิจัย ได้แก่ ชุดกิจกรรมการเรียนรู้แบบร่วมมือ แบบทดสอบวัดผลสัมฤทธิ์ ทางการเรียน แบบประเมินพฤติกรรมความมีวินัยของนักเรียนและแบบสอบถามความพึงพอใจ ของนักเรียน การวิเคราะห์ข้อมูลและสถิติที่ใช้ ได้แก่ ร้อยละ ค่าเฉลี่ย ส่วนเบี่ยงเบนมาตรฐาน และการทดสอบที

ผลการวิจัยพบว่า

1. ได้ชุดกิจกรรมการเรียนรู้แบบร่วมมือ เรื่อง โปรแกรมนำเสนองาน เสริมสร้างวินัย สำหรับนักเรียนชั้นประถมศึกษาปีที่ 6 ประกอบด้วยชุดกิจกรรม 6 ชุด ได้แก่ ชุดที่ 1 สำรวจโปรแกรม Microsoft PowerPoint 2013 ชุดที่ 2 ออกแบบได้ใช้งานเป็น ชุดที่ 3 อักษรเด่นนำเสนอดี ชุดที่ 4 เติมสีวาดเส้น ชุดที่ 5 เล่นเสียงผ่านสไลด์ ชุดที่ 6 การเคลื่อนไหวสู่การนำเสนอ ใช้เวลาในการทดลองทั้งหมด 18 ชั่วโมง มีประสิทธิภาพ 87.84/83.02 สูงกว่าเกณฑ์ที่กำหนด
2. ผลสัมฤทธิ์ทางการเรียนของนักเรียนหลังเรียนสูงกว่าก่อนเรียนด้วยชุดกิจกรรมการเรียนรู้แบบร่วมมือ เรื่อง โปรแกรมนำเสนองาน เสริมสร้างวินัย สำหรับนักเรียนชั้นประถมศึกษาปีที่ 6 อย่างมีนัยสำคัญที่ระดับ 0.05
3. การเปรียบเทียบพฤติกรรมความมีวินัยของนักเรียนก่อนและหลังเรียนรู้ด้วยชุดกิจกรรม การเรียนรู้แบบร่วมมือ เรื่อง โปรแกรมนำเสนองาน เสริมสร้างวินัย สำหรับนักเรียนชั้นประถมศึกษา ปีที่ 6 สูงกว่าก่อนเรียนในทุกด้าน อย่างมีนัยสำคัญที่ระดับ 0.05
4. นักเรียนมีความพึงพอใจต่อชุดกิจกรรมการเรียนรู้แบบร่วมมือ เรื่อง โปรแกรมนำเสนองาน เสริมสร้างวินัย สำหรับนักเรียนชั้นประถมศึกษาปีที่ 6 อยู่ในระดับมากที่สุด